Hvad er beg?

Hvis man opvarmer birkebark, kan man udvinde beg, som er en form for harpiks.

Beg bliver plastisk, hvis man tygger på det, og det skulle efter sigende smage hen af snus eller skråtobak.

Stenaldermennesker brugte beg som klæbemiddel, men sandsynligvis var det også et nydelsesmiddel meget i stil med nutidens tyggegummi.

Birkebeg er vandafvisende. Derfor er eventuelt DNA i begen utrolig godt bevaret, og der er næsten ingen forurening med fremmedlegemer i begen.

Kilde: Videnskab.dk og Theis Zetner Trolle Jensen